Don Mattera
Don Mattera var en sydafrikansk forfatter.
I et erindringsbind, Gone with the Twilight (1987), beskriver Mattera med megen glød sin opvækst hos italiensk-afrikanske bedsteforældre i det fattige Johannesburg-kvarter Sophiatown, der, til det blev revet ned af apartheidmyndighederne i 1962, var hjemsted for et dynamisk samspil mellem forskellige grupper og kulturer.
Efter en karriere som ungdomskriminel bandeleder blev Mattera journalist, var tilknyttet Black Consciousness-bevægelsen og udgav i 1983 digtsamlingen Azanian Love Song.